Diari Oficial de la Generalitat Valenciana


Sumari del DOGV 9569, del 05-04-2023 (2023/3381)

RESOLUCIÓ de 24 de gener 2023, del director general de Qualitat i Educació Ambiental, per la qual es formula declaració d'impacte ambiental del projecte de planta solar fotovoltaica Godelleta 7, als termes municipals de Villar del Arzobispo i Llíria. Expedient: (2974584) 21/2023/AIA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9569

Data del DOGV
:   05-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3381


Data del document
:   24-01-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 24 de gener 2023, del director general de Qualitat i Educació Ambiental, per la qual es formula declaració d'impacte ambiental del projecte de planta solar fotovoltaica Godelleta 7, als termes municipals de Villar del Arzobispo i Llíria. Expedient: (2974584) 21/2023/AIA. [2023/3381]  
«Declaració d'impacte ambiental  
Expedient: (2974584) 21/2023/AIA.  
Projecte: planta solar fotovoltaica Godelleta 7.  
Promotor: Renovalia Cheste, SLU.   
Òrgan substantiu: Servei Territorial d'Indústria, Energia i Mines de València.  
Referència de l'òrgan substantiu: ATALFE/2020/160.   
Localització: Villar del Arzobispo i Llíria.  
  
Antecedents i descripció del projecte  
L'empresa Renovalia Cheste, SLU, promou un projecte d'instal·lació solar fotovoltaica i infraestructura d'evacuació, als termes municipals de Villar del Arzobispo i Llíria.  
El àrea total vinculada és de 65,30 ha, abastant les parcel·les 3, 4, 5, 37, 39 i 40, del polígon 43, del terme de Llíria, i les parcel·les 691, 692, 693, 694, 695, 696, 746, 747, 748, 749, 750, 751, 752, 753, 754, 755, 756, 760, 761, 762, 873, 896, 898, 899, 900, 901, 902, 903, 904, 905, 906, 909 i 9023 del polígon 6 i 34, 35, 36, 37, 38, 39, 40, 41, 42, 43, 44, 78, 79, 81, 142, 143, 144, 147, 159, 160, 161, 162, 163, 164, 167, 168, 169, 172, 173, 174, 175, 176, 177, 183, 184, 185, 186, 187, 188, 189, 190, 191, 192, 195, 196, 197, 198, 199, 200, 201, 202, 204, 205, 206, 207, 208, 209, 211, 212, 300, 9002 i 9004, del polígon 9, del terme municipal de Villar del Arzobispo. L'àrea de la superfície ocupada associada al perímetre envolupant de tots els equips i la infraestructures és de 51,87 ha. Els mòduls solars són de tipus silici monocristal·lí i s'instal·laran en estructures metàl·liques fixes amb una inclinació de 25°.  
  
La potència instal·lada serà de 49,995 MWp i 49,14 MWn distribuïts en mòduls connectats en sèrie, agrupant-se en inversors de strings que desemboquen mitjançant línies subterrànies de distribució fins als centres de transformació per al seu augment de tensió des de 0,66 kV fins a 30 kV.  
Es projecten un total de 5 línies subterrànies de mitjana tensió (LSMT, d'ara en avant) que partiran des dels centres de transformació fins a la nova Subestació Villar 400/132/30 kV, la qual es construirà a les parcel·les 50 i 52, del polígon 9, del terme municipal de Casinos i és objecte d'un altre projecte. Les LSMT tenen una longitud total de 14.967 m distribuïts de la manera següent: LSMT-1, 2.275 m; LSMT-2, 1.313 m; LSMT-3, 3.483 m; LSMT-4, 3.356 m, i LSMT-5, 4.540 m.  
L'accés a la planta es realitzarà per la carretera CV-35 i CV-396 des d'on parteixen els camins que donen accés a la PSF. Per a l'execució del projecte es preveu un condicionament i esplanament previ del terreny necessari per al normal funcionament de la PSF, la qual cosa implica la realització d'excavacions, rebliments, compactació i estabilitat mitjançant talussos. S'adequaran els camins existents que no aconseguisquen els mínims necessaris per a la circulació dels vehicles de muntatge d'equipament i s'executaran vials interiors en la planta; es construirà un tancament mitjançant malla de simple torsió galvanitzada; es desenvoluparan les pertinents obres de drenatge, rases per al cablejat, així com casetes dels centres de transformació, vigilància, control i seguretat. Les LSMT s'instal·laran soterrades íntegrament excepte en els encreuaments que s'instal·laran mitjançant canalització entubada amb tubs formigonats.  
Finalitzada la vida útil de la planta fotovoltaica, aquesta serà desmantellada i el terreny serà restaurat, evitant en la mesura del possible el moviment de terres i retirant qualsevol estructura, fonamentació o un altre element permanent.  
  
Tramitació administrativa  
Amb data 5 de juliol de 2022, el Servei Territorial d'Indústria, Energia i Mines de València va traslladar a aquest òrgan ambiental la sol·licitud d'aplicació del procediment de determinació d'afeccions ambientals establit en l'article 19.bis del Decret llei 14/2020, de 7 d'agost. Aquesta sol·licitud es va inadmetre en no complir els criteris territorials establits en l'article 10 d'aquest decret llei.  
Amb data 13 de desembre de 2022, el Servei Territorial d'Indústria, Energia i Mines de València va traslladar a aquest òrgan ambiental la sol·licitud d'avaluació d'impacte ambiental ordinària del projecte (ATALFE/2020/22). Aquesta adjunta:  
- Projecte tècnic d'execució de la planta solar fotovoltaica.  
- Estudi d'impacte ambiental del projecte de planta solar fotovoltaica. Inclou addenda de data octubre de 2021, annexos i matriu d'impacte.  
  
- Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de camins ramaders, ocupació de terrenys en forest d'utilitat pública i declaració d'utilitat pública de la PSF Godelleta 7.  
- Documentació complementària: pla de desmantellament, estudi d'integració paisatgística (juntament amb addenda), plec general de prevenció d'incendis forestals, memòria tècnica de patrimoni, etc.  
Consta en l'expedient l'informe de l'Ajuntament de Villar del Arzobispo, de data 3 de desembre de 2020, acreditatiu de la compatibilitat urbanística de part del projecte amb el planejament urbanístic i amb les ordenances municipals, condicionat a l'obtenció de la corresponent autorització ambiental, la llicència urbanística d'obres, així com el compliment de la normativa en matèria de contaminació acústica, incendis i avaluació ambiental. Així mateix, cal destacar que, a causa de la falta de certificats de compatibilitat urbanística de les parcel·les ocupades a la localitat de Llíria i part de Villar del Arzobispo (parcel·les 691, 692, 693, 694, 695, 696, 746, 747, 748, 749, 750, 751, 752, 753, 754, 755, 756, 760, 761, 762 i 9023 del polígon 9, i 167, 168, 169 del polígon 9) s'aporta declaració responsable del promotor en la qual es fa constar que el projecte s'executarà sobre sòl no urbanitzable comú de conformitat amb els plans generals dels dos municipis.  
  
D'acord amb el certificat remés, l'òrgan substantiu va realitzar la informació pública de l'expedient mitjançant anunci en el Diari Oficial de la Generalitat Valenciana número 9450, amb data 17 d'octubre de 2022. Durant el període d'exposició pública s'han presentat múltiples al·legacions per part de persones físiques i jurídiques amb interessos afectats. S'han rebut informes de persones propietàries de les parcel·les ocupades per la instal·lació, les quals al·leguen que atés que s'ha arribat a un acord amb el promotor mitjançant contracte d'arrendament d'aquestes parcel·les, no hi ha lloc a l'expropiació forçosa.  
Així mateix, s'han rebut informes d'al·legacions per part de persones físiques i associacions naturalistes (ANAV-Asociación Naturalista Ayora i la Valle), que s'oposen a la tramitació d'aquest tipus de projectes de generació d'energia fotovoltaica. Al·leguen efectes perjudicials sobre la socioeconomía dels municipis afectats a causa de l'especulació que es desenvolupa sobre el sòl no urbanitzable, efectes negatius sobre l'agricultura, el medi rural i afeccions sobre els serveis públics (accessos i subministraments) dels nuclis urbans pròxims a les plantes. Addicionalment, s'oposen a la implantació per les irreparables afeccions sobre el medi natural, patrimonial i paisatgístic que comporten, que arriben a ocupar un alt percentatge del sòl no urbanitzable dels municipis i afecten concretament espècies catalogades en instruments de protecció (per exemple: el torlit); afeccions a sòls d'alta/molt alta capacitat agrològica, afecció a corredors territorials fluvials; afecció paisatgística no prevista en l'EsIA sobre el paratge de la Cañada del Almendrolero; patrimoni cultural (caseta d'atifells del Camino de la Cañada del Almendrolero) i patrimoni natural (alzina Cañada del Almendrolero), entre altres.  
  
S'ha rebut una al·legació per part de l'empresa Energia Inagotable de Meleagro, SL, on sol·licitava que es respecten les prescripcions tècniques de la línia d'evacuació del projecte de planta solar fotovoltaica, les quals si no és així podrien entrar en conflicte amb el parc eòlic projectat en l'emplaçament.  
Destacar que no consta en l'expedient aportat la resposta del promotor a aquestes al·legacions.  
Simultàniament, es va formular consulta per part de l'òrgan substantiu a les administracions públiques afectades. S'ha rebut còpia dels informes següents:  
- Informe desfavorable de l'Ajuntament de Villar del Arzobispo pel fet que el projecte no s'adequa als criteris establits en la Llei 21/2013, de 9 de desembre; les exigències del Decret llei 14/2020, de 7 d'agost, i el Decret llei 1/2022, de 22 d'abril, perquè la instal·lació puga ser declarada d'utilitat pública.  
- Informe favorable de la Subdirecció General de Medi Natural i Avaluació Ambiental, de data 9 d'agost de 2022, condicionat al compliment de mesures per a la reducció de la pèrdua de sòl, protecció de les aus silvestres i reducció de la fragmentació de l'ecosistema.  
  
- Informe favorable de la Direcció General de Cultura i Patrimoni, de data 25 de novembre de 2022, als efectes patrimonials previstos en l'article 11 de la Llei 4/1998, d'11 de juny, del patrimoni cultural valencià.  
- Informe del Servei de Gestió Territorial, de data 19 de desembre de 2022, compatible condicionat al compliment del que s'estableix en les consideracions finals, ateses les determinacions normatives d'aplicació i a la normativa del PATRICOVA.  
- Informe del Servei de Gestió Territorial, de data 17 de gener de 2023. Reitera que la viabilitat del projecte queda condicionada al compliment del que s'estableix en l'informe de data 19 de desembre de 2022 i informa desfavorablement l'estudi d'inundabilitat.  
- Informe favorable del Servei d'Infraestructura Verda i Paisatge, de data 20 de gener de 2023, condicionat al fet que es duguen a terme les mesures d'integració paisatgística, se n'aporte la justificació i els resultats del procés de participació pública i es corregisca el pla de desmantellament.  
  
Consideracions ambientals  
La promoció de les energies renovables és un dels objectius de la política energètica de la Unió Europea, ja que la seua utilització constitueix una part important del paquet de mesures necessàries per a reduir les emissions de gasos d'efecte d'hivernacle i per a complir l'Acord de París i el marc de la Unió Europea en matèria de clima i energia per a 2030.  
El Pla nacional integrat d'energia i clima (PNIEC) 2021-2030, en coherència amb les estratègies de la Llei 7/2021, de 20 de maig, de canvi climàtic i transició energètica, persegueix aconseguir en Espanya en 2050 la neutralitat climàtica, en coherència amb els objectius de la Unió Europea, i la transició cap a un sistema elèctric descarbonitzat, la qual cosa implica una incorporació important i sostinguda de fonts renovables.  
El Pla d'energia sostenible de la Comunitat Valenciana 2020 i l'Estratègia valenciana de canvi climàtic i energia 2030 de la Generalitat, recullen els objectius i estratègies de la Unió Europea i de l'estat espanyol, i plantegen com a objectiu aconseguir 2.500 MW de potència instal·lada en centrals fotovoltaiques l'any 2030.  
En l'actualitat, la potència instal·lada a la Comunitat Valenciana està lluny de complir aquests objectius (se situa per davall dels 500 MW), per la qual cosa la implantació de plantes solars, amb les degudes mesures de mitigació de l'afecció ambiental que puguen comportar, és una prioritat en el context energètic, per al compliment dels objectius de descarbonització, reducció d'emissions de gasos d'efecte d'hivernacle i mitigació del canvi climàtic, diversificació de les fonts de subministrament, foment de la seguretat del proveïment energètic i disminució de la dependència energètica d'altres territoris.  
En l'estudi d'impacte ambiental s'analitzen quatre alternatives quant a la ubicació del projecte, incloent-hi l'alternativa zero (no execució del projecte) la qual és descartada a causa del no-aprofitament de fonts d'energia renovables necessàries per a la disminució de gasos d'efecte d'hivernacle i la consecució dels objectius estatals i europeus de transició ecològica cap a energies netes. L'alternativa 1, situada a l'est del terme municipal de Chulilla, es descarta a causa de la previsible afecció a l'espai protegit Xarxa Natura 2000 i a la major distància amb el punt de connexió a la xarxa elèctrica, que suposa un major impacte ambiental i paisatgístic. L'alternativa 2, situada a l'est del terme d'Andilla es descarta per la major necessitat d'ocupació de sòl, així com per una major longitud de la línia d'evacuació. Finalment, se selecciona l'alternativa 3 per la no-afecció sobre espais naturals en règim de protecció especial, i la minimització de l'àrea ocupada i de la línia d'evacuació.  
La planta solar fotovoltaica en qüestió se situarà en les localitats de Villar del Arzobispo i Llíria, mentre que la línia d'evacuació discorrerà per Villar del Arzobispo i Casinos. Destacar que es troba en una zona agrícola altament antropitzada i dedicada a l'ús agrícola d'arbres fruiters, vinyes olivars així com vegetació natural resultant de l'abandó de les pràctiques agrícola. La planta solar es troba fraccionada en diversos sectors separats entre si per la carretera CV-35 (pista d'Ademús) al punt quilomètric 46, i confrontant a aquest projecte es troben múltiples projectes actualment en tramitació d'energia renovable fotovoltaica (PSF Godelleta 18, PSF Godelleta 19, PSF Godelleta 8, etc.) de tramitació autonòmica.  
El sòl ocupat associat al perímetre envolupant es troba majoritàriament en sòl no urbanitzable comú de conformitat amb els plans urbanístics dels termes municipals. No obstant això, les parcel·les 37, 38, 43, 167, 168, 209 i 300 del polígon 9 de Villar del Arzobispo i les parcel·les 3, 4, 5, 37, 39 i 40 del polígon 43 de Llíria, que sumen un total de 3,88 ha de la totalitat del projecte, es troben en sòl no urbanitzable protegit.  
  
Segons l'EsIA, durant la fase de construcció es produirà un increment del trànsit degut a la circulació de maquinària que pot provocar molèsties sobre els nuclis poblacionals més pròxims. Les molèsties es fonamenten en accions com el moviment de terres, el muntatge d'infraestructures i fonamentacions, que ocasionaran alçament de pols, sorolls i fums. El promotor ho considera com una afecció compatible o no significativa a causa del caràcter puntual i la distància amb els nuclis poblacionals.  
Se proposen mesures per a la reducció de l'emissió de la pols i contaminació associada a maquinària com ara: humitejar prèviament les zones afectades per moviments de terra i el reg de vials d'eixida o entrada de vehicles; proveir els vehicles que transporten àrids de lones o tancaments retràctils; la limitació de velocitat de trànsit a 30 km/h o minimitzar l'alçària de càrrega i descàrrega de material. Durant la fase de funcionament no es preveu l'emissió significativa de pols i soroll que puga ocasionar molèsties a la població  
  
La planta solar fotovoltaica no solapa geogràficament espais naturals protegits i espais protegits de la Xarxa Natura 2000. Els més pròxims són la ZEPA Alt Túria i Sierra del Negrete, situada a 2.100 metres i el Parc Natural del Túria, situat a 7.000 metres. Les línies d'evacuació que discorren en subterrani fins a la subestació Villar tampoc travessen espais protegits.  
Tant la parcel·la 39 del polígon 9 del municipi de Llíria, com en el sector nord coincident amb la Rambla Castellarda es troben en sòl forestal ordinari de conformitat amb la cartografia del PATFOR. En el sector sud, confrontant amb la tanca perimetral i coincident amb aquesta rambla, existeix sòl forestal ordinari, per tant, cal aplicar les prescripcions del Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treball que es realitzen en terreny forestal i en els voltants.  
  
El promotor assumeix el compliment d'aquesta normativa, així com l'Ordre 30/2007, de 20 de novembre, per la qual s'unifiquen i aproven les normes tècniques per a la redacció de plans locals de prevenció d'incendis forestals. Las mesures correctores i preventives per a la protecció contra incendis proposades són, entre altres, la gestió de residus vegetals per trituració i crema després de l'autorització de l'òrgan competent; establir una franja l'amplària lliure de la qual assegure la discontinuïtat de combustible agrícola i forestal amb la retirada de la vegetació del voltant; apilament de materials de manera controlada; realització de cremes en llocs i franges horàries habilitades, etc.  
Es procedirà al desbrossament i rebuig de la vegetació present durant la implantació dels panells solars. La vegetació present és fonamentalment de tipus agrícola i de secà, així com vegetació anual en parcel·les de cultiu herbaci o en guaret. D'acord amb l'estudi d'impacte ambiental, en les zones en les quals s'implantaran panells es mantindrà la vegetació natural i en la fase de funcionament es mantindrà la vegetació existent davall dels panells sempre que no interrompa el funcionament normal de la instal·lació. Així mateix, atés que part de la planta solar es troba en una àrea estratègica 1 quant a la recàrrega d'aqüífers, es prohibeix la utilització d'herbicides per al control de la vegetació, per la qual cosa haurà de realitzar-se per mitjans mecànics. Se proposen addicionalment, mesures per a la protecció d'elements vegetals susceptibles de ser protegits dins i fora de la instal·lació.  
  
L'informe de la Subdirecció General de Medi Natural i Avaluació ambiental determina la possible afecció sobre espècies d'avifauna silvestre en règim de protecció. En concret, es troben en l'àrea d'implantació: una parella d'àguila cuabarrada (Aquila fasciata), inclosa en el Catàleg valencià d'espècies de fauna amenaçades (en perill d'extinció) i de cavallet (Coracias garrulus), inclòs en la Llista d'espècies en règim de protecció especial.  
Addicionalment, en l'estudi d'impacte ambiental queda reflectit el mostreig de camp realitzat en l'àmbit d'aplicació amb la finalitat d'inventariar espècies d'aus i mamífers mitjançant transsectes lineals a peu, recorreguts en vehicle i punts d'observació. De les espècies d'avifauna més contactades destaquen el xoriguer (Falco tinnunculus), l'àguila serpera (Circaetus gallicus), el duc, el voltor comú o l'aligot, inclosos en instruments de protecció tant estatals com autonòmics. Entre els mamífers, cal destacar pel nombre de contactes el conill (Oryctolagus cuniculus), la rabosa (Vulpes vulpes) o la fagina (Martes foina), i pel seu potencial impacte, espècies de quiròpters com la rata penada de ferradura menuda (Rhinolophus hipposideros) i la rata penada de ferradura gran (Rhinolophus ferrumequinum).  
  
Es tindrà en consideració el que s'exposa en l'article 9 del Decret 32/2004, de 27 de febrer, del Consell de la Generalitat, quant a la protecció d'espècies silvestres catalogades. Addicionalment, es proposen en l'estudi d'impacte ambiental mesures complementàries com la disposició de caixes niu per a aus i quiròpters, la restauració de la vegetació pel tram d'evacuació subterrani o la creació artificial de punts d'aigua.  
  
La tanca perimetral s'haurà d'ajustar al que es disposa en el Decret 178/2005, de 18 de novembre, del Consell de la Generalitat, pel qual s'estableixen les condicions de les tanques en el medi natural i dels tancaments cinegètics.  
Segons la Resolució del 31 d'agost, del director general del Medi Natural i Avaluació ambiental, Villar del Arzobispo es troba en la llista de municipis afectats per sobrepoblació de conills, per la qual cosa no s'implantaran mesures que afavorisquen el seu desenvolupament en l'àmbit projectat.  
La línia d'evacuació en el tram subterrani afecta el camí ramader assagador de la Senda del Campo, de 5 metres d'amplària legal, i el camí ramader Canyada Real d'Aragó a Aragonesa, de 75 metres d'amplària legal, i s'han de complir les prescripcions del capítol II de la Llei 3/2014, d'11 de juliol, de la Generalitat, de camins ramaders de la Comunitat Valenciana, respectant la prioritat de pas de les persones i bestiar, i evitant la desviació o interrupció prolongada de la marxa.  
  
La zona presenta vulnerabilitat baixa i permeabilitat alta d'aqüífers, i es troba parcialment en una àrea qualificada com a estratègica de nivell 1 quant a la recàrrega d'aqüífers. La subunitat de producció situada més a l'est es troba en un corredor territorial fluvial conformat al voltant de la rambla d'Artaj i el riu d'Andilla. A pesar que es troba a més de 100 m del llit, en aquesta subunitat es produeix la connexió amb un corredor estratègic terrestres. De conformitat amb l'informe del Servei de Gestió Territorial, no es produirà un minvament significatiu de les seues funcions en afectar exclusivament la vora del corredor.  
  
La planta es troba afectada per perillositat geomorfològica d'inundació en una unitat de producció al voltant de 3 ha circumdant la Rambla Castellarda. Es tracta d'una zona on, malgrat trobar-se encaixada amb el barranc, per la morfologia d'aquest i la disposició de les corbes de nivell, el major risc associat a avingudes fluvials es troba en el marge contrari on se situa la planta solar. Segons l'article 18.4 de la normativa del PATRICOVA, en les parcel·les de sòl no urbanitzable afectades per aquesta perillositat es podrà eximir la prohibició d'implantar centres de producció d'energia (article 18.2 d'aquesta), sempre que un estudi específic i detallat justifique la seua escassa incidència en relació amb l'activitat a implantar.  
  
El promotor ha elaborat un estudi d'inundabilitat en el qual es delimiten zones afectades per risc d'inundació i es determina que les mesures incorporades en el projecte relatives a la tanca cinegètica permeable i al condicionament del terreny són suficients perquè no es produïsquen efectes significatius sobre el règim fluvial. De conformitat amb aquest, s'aplicaran els condicionants generals relatius a la normativa vigent en domini públic hidràulic. Aquests són, entre altres, el manteniment del drenatge superficial de les aigües cap als llits mantenint els marges lliures; la no-afecció dels llits amb abocaments i residus d'obra o la no-afecció a la vegetació de ribera.  
  
El Servei de Gestió Territorial estima que, de conformitat amb l'article 13 de la normativa del PATRICOVA, els estudis d'inundabilitat hauran de ser traslladats a l'organisme de conca (CHX en aquest cas) perquè emeta informe preceptiu i vinculant. Addicionalment estima que s'haurà de revisar la disposició dels mòduls més pròxims a la rambla i proposar l'allunyament d'aquests. De conformitat amb l'informe del Servei de Gestió Territorial, l'organisme de conca ha estimat que l'estudi d'inundabilitat no té les condicions mínimes exigides per la normativa vigent, i s'ha d'esmenar abans de l'execució del projecte constructiu.  
  
La línia elèctrica travessa la Rambla Castellarda en el quilòmetre 47 de la CV-35. La infraestructura d'evacuació haurà de complir el que s'estableix en l'article 21 de la normativa del PATRICOVA, relatiu a l'adequació d'infraestructures en zones inundables, a més de situar les arquetes de servei soterrades fora de la zona inundable.  
La planta solar fotovoltaica, en el sector situat al sud, respecta íntegrament la zona de servitud de l'esmentat barranc. No obstant això, s'emplaça en la zona de policia d'aquest, per tant resulta preceptiu (abans de l'execució de les obres) obtindre l'autorització d'ocupació d'aquestes per part de l'organisme de conca.  
L'EsIA preveu mesures correctives i preventives per a evitar una afecció significativa sobre la hidromorfologia i el sòl. Entre d'altres, preveu la imposició d'una zona impermeabilitzada (punt net) per al manteniment de la maquinària d'obra i l'apilament de residus susceptibles de generar infiltracions en el subsol; el compliment de la normativa vigent en residus i sòls contaminats durant el transcurs de l'obra, explotació i desmantellament; la minimització del moviment de sòl així com la restitució de llits amb vegetació autòctona en el cas de ser necessari, i la vigilància pel personal d'obra davant de possibles abocaments i apilaments de residus en les zones no aptes.  
  
De conformitat amb el Servei d'Infraestructura Verda i Paisatge, s'hauran d'adoptar les mesures d'integració paisatgística (MIP, d'ara en avant) desenvolupades, així com aportar la justificació i els resultats del procés de participació pública i la correcció del pla de desmantellament en els termes exposats.  
Les MIP per a la integració de l'actuació del paisatge seran: la disposició de les lluminàries de manera que no s'il·lumine fora del perímetre envolupant; la utilització de llastos del mateix cromatisme del terreny en els vials interiors de la planta; la integració visual de les casetes i edificacions amb els colors de l'entorn; mantindre l'arbratge existent que no es veja afectat per la implantació dels panells tant dins com fora del recinte; mantindre l'arbratge existent entre la CV-35 i els recintes i, si no n'hi ha, traslladar i trasplantar arbratge a aquesta zona; respectar els camins existents que estan interromputs per la tanca en la zona nord; mantindre l'arbratge en els recintes de l'agrupació sud, etc.  
  
El promotor ha elaborat una memòria d'impacte patrimonial la qual ha sigut valorada per la Direcció General de Cultura i Patrimoni, als efectes previstos en l'article 11 de la Llei 4/1998, d'11 de juny, de la Generalitat, de patrimoni cultural Valencià. Després de la prospecció realitzada, s'han posat de manifest béns patrimonials les característiques i les mesures correctores dels quals s'indiquen en l'esmentat estudi. Els condicionants que es desenvolupen en l'esmentat informe són: l'establiment d'una àrea d'exclusió i protecció per mitjà d'un abalisament del molló de terme Villar del Arzobispo-Casinos-Llíria localitzat a la parcel·la 43, del polígon 9, de Villar del Arzobispo; l'establiment d'una àrea d'exclusió i protecció per mitjà d'un abalisament de l'element Casuto de Pegregós localitzat a la parcel·la 266, del polígon 9, de Villar del Arzobispo, i el control i seguiment extensiu per part de tècnics especialistes de les futures obres d'implantació que implicaran treballs de remoció de terres.  
Es preveu el consum d'aigua potable estimat d'1,6 m³/dia durant la fase de construcció, el qual serà aportat per un camió cisterna i emmagatzemada en un depòsit estanc. Durant l'explotació, l'aigua requerida per als serveis d'operació i manteniment (neteges, humectació de vials, etc.) se subministrarà per empresa autoritzada.  
Las aigües residuals generades durant la fase d'obra relacionades amb el lavabo del personal s'emmagatzemaran en un depòsit estanc i es retiraran per empresa autoritzada per a evitar l'abocament directe al sòl.  
El pla de vigilància ambiental proposa la implantació d'un pla de seguiment en el qual es comprove que les obres es realitzen d'acord amb el projecte i que s'assegure del compliment de la normativa ambiental, així com les mesures preventives, correctores i els requisits establits en la DIA i en resolucions complementàries. Addicionalment, la informació recollida en el programa es plasmarà en informes periòdics (informes d'estat, de control de residus, afecció sobre avifauna, etc.) i extraordinaris puntuals en cas de successos excepcionals tant en la fase d'implantació com la de funcionament.  
  
Després la vida útil del projecte, s'hauran de desmantellar els panells i el cablejat elèctric, i restaurar els accessos i els factors biòtics i abiòtics afectats.  
  
Consideracions jurídiques  
El projecte constitueix un cas d'avaluació d'impacte ambiental ordinària, de conformitat amb l'article 7.1.d de la Llei 21/2013, de 9 de desembre. En tot cas, el principi de no-fraccionament, així com les previsions de l'epígraf 2.g de l'annex I del Decret 162/1990, de 15 d'octubre, i de l'epígraf 4.i de l'annex II de la Llei 21/2013, de 9 de desembre, en concordança amb l'article 7 d'aquesta llei, determinen igualment que resulta aplicable el règim d'avaluació d'impacte ambiental ordinària.  
  
L'expedient ha observat els tràmits previstos en la secció 1a, capítol II, del títol 2, de la Llei 21/2013, de 9 de desembre, d'avaluació ambiental, i en les altres disposicions que li són aplicables.  
L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tant, a proposta del Servei d'Avaluació d'Impacte Ambiental i amb el vistiplau del subdirector general de Qualitat i Educació Ambiental, fent ús de les atribucions que tinc, resolc,  
  
  
Primer  
Formular aquesta declaració d'impacte ambiental considerant acceptable el projecte de planta solar fotovoltaica de 49,995 MWp i línia d'evacuació promogut per Renovalia Cheste, SLU, en els termes municipals de Villar del Arzobispo i Llíria (València), en la qual s'estableixen les condicions ambientals, incloent-hi les mesures preventives, correctores i compensatòries que resulten de l'avaluació ambiental practicada i s'exposen a continuació, en les quals s'ha de desenvolupar el projecte per a l'adequada protecció del medi ambient i els recursos naturals, sense perjudici de l'obtenció prèvia de les autoritzacions sectorials que li siguen aplicables.  
D'acord amb els antecedents i fonaments de dret exposats es resolen les condicions del projecte i mesures preventives, correctores i compensatòries dels efectes adversos sobre el medi ambient, que s'estableixen en els termes següents:  
i) Condicions generals  
(1) La viabilitat ambiental del projecte quedarà condicionada al resultat de l'avaluació ambiental del projecte de la nova subestació Villar 400/132/30 kV i altres projectes que formen part del sistema d'evacuació i connexió a la xarxa de la central.  
(2) El promotor haurà de complir totes les mesures preventives i correctores previstes en l'EsIA, el projecte tècnic i l'altra documentació que consta en l'expedient i les acceptades després de la informació pública, o contingudes en la informació complementària, mentre no contradiguen el que s'estableix en aquesta resolució.  
(3) Es recorda el compliment de tota la legislació rellevant que li siga aplicable, i que afecte els elements del medi recollits en aquesta resolució.  
(4) A causa de les deficiències en el model hídric que ha detectat l'organisme de conca en relació amb l'estudi d'inundabilitat aportat, s'haurà d'esmenar davant el Servei de Gestió Territorial abans de l'aprovació del projecte constructiu en els termes exposats.  
(5) En els termes previstos en l'article 43 de la Llei 21/2013, de 9 de desembre, aquesta declaració d'impacte ambiental perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys. A aquest efecte, el promotor notificarà a l'òrgan ambiental el començament de les obres.  
ii) Condicions relatives a mesures preventives, correctores i compensatòries per als impactes més significatius.  
(6) S'hauran d'implementar les mesures d'integració proposades en l'estudi d'integració paisatgística aportat i completar-les amb les mesures d'integració paisatgístiques (MIP) establides en l'informe emés pel SIVP, així com les mesures que resulten adequades en relació amb els paràmetres de disseny tècnic de les centrals fotovoltaiques (orientació, connexió elèctrica, entre altres). Aquestes mesures s'hauran d'incorporar al projecte d'execució en la memòria, plans i pressupost, per a la seua execució real i efectiva, i verificades en fases posteriors de la tramitació per l'òrgan substantiu, amb caràcter previ a l'autorització de l'explotació  
(7) Es respectarà la zona de flux preferent dels barrancs presents al voltant de l'àmbit d'aplicació i, si escau, s'obtindrà, abans de l'execució de l'obra, la preceptiva autorització de la Confederació Hidrogràfica del Xúquer per l'ocupació de les seues zones de policia, de conformitat amb l'article 9.d del Reglament del domini públic hidràulic. Així mateix, s'hauran de complir les mesures reflectides en l'informe de l'esmentat organisme de conca, relatiu a l'afecció de la integritat dels llits, abocaments, etc.  
(8) S'hauran de desenvolupar les mesures correctores indicades amb la disminució de l'escolament de les aigües superficials i el manteniment de la capacitat d'infiltració del sòl previstes en la documentació presentada pel promotor i en els informes del Servei de Gestió Territorial, tant en la línia d'evacuació com en l'envolupant perimetral de la planta de producció fotovoltaica  
(9) S'haurà de disposar de zones impermeabilitzades i d'un sistema de recollida de possibles fugues d'olis i combustibles, procedents de la maquinària i de les estructures que es generen durant l'execució de l'obra. Els residus generats seran gestionats segons la normativa vigent i mitjançant un gestor autoritzat, s'establiran les zones de recollida de residus, i no es faran apilaments en les riberes dels llits, zones amb pendents elevats o de perillositat d'inundació.  
(10) Quant a l'afecció sobre fauna, s'hauran d'implementar les mesures de protecció proposades en l'estudi d'impacte ambiental, així com les propostes en l'informe de la Subdirecció General de Medi Natural i Avaluació ambiental. S'haurà de complir l'article 9 del Decret 32/2004, de 27 de febrer, del Consell de la Generalitat, relatiu a la protecció d'espècies silvestres catalogades.  
(11) Si durant l'execució de les obres es produeixen troballes, el promotor haurà de posar el fet en coneixement de la conselleria competent en patrimoni cultural de manera immediata i adoptar les mesures pertinents per a la seua protecció i conservació, de conformitat amb el que es preveu en els articles 63 i 65 de la Llei 4/1998, d'11 de juny, del patrimoni cultural Valencià.  
(12) Quant a l'afecció dels camins ramaders ocasionada per la línia d'evacuació, s'hauran d'obtindre les pertinents autoritzacions d'ocupacions temporals i concessions demanials per a l'ocupació de subsol, de conformitat amb el capítol II (títol II) de la Llei 3/2014, d'11 de juliol, de la Generalitat.  
(13) Atesa la presència de sòl forestal ordinari en l'àmbit d'actuació, durant les obres i l'explotació, cal seguir les prescripcions del Decret 7/2004, de 23 de gener, del Consell de la Generalitat Valenciana, sobre mesures de seguretat i prevenció en incendis forestals.  
  
(14) La tanca cinegètica haurà de ser permeable de manera que no interrompa el règim fluvial del llit circumdant i que permeta el pas de la fauna. Es deixarà créixer vegetació davall dels mòduls solars i no s'emprarà en cap cas herbicides per al seu control.  
(15) La pantalla vegetal a executar al voltant de la tanca haurà de complir els requisits de l'informe emés pel Servei d'Infraestructura Verda i Paisatge, per tant, s'haurà de plantar vegetació autòctona i no eliminar la vegetació arbòria situada en els limíts de la instal·lació.  
(16) L'emissió de l'autorització administrativa de tancament definitiu de la central obligarà el promotor al desmantellament d'aquesta en els termes definits en el pla aportat.  
iii) Condicions al pla de vigilància ambiental  
(17) Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesurespreventives i correctores proposades i la comprovació de la seua eficàcia.La documentació estarà a la disposició de les autoritats competents.  
(18) S'haurà de dur a terme un pla de seguiment de les poblacions d'aus i quiròpters presents en la zona durant els primers 5 anys d'explotació, i s'avaluarà l'efectivitat de les mesures correctores previstes per a evitar la pèrdua d'hàbitat d'alimentació de les espècies de fauna presents en la zona. S'hauran de realitzar els seguiments de fauna i flora durant la vida útil del projecte, posar l'accent en les espècies catalogades per instruments de protecció i remetre els resultats del seguiment, els quals s'enviaran amb la periodicitat que s'acorde amb l'òrgan competent en matèria de biodiversitat.  
  
Segon  
D'acord amb el que es preveu en l'article 41 de la Llei 21/2013, de 9 de desembre:  
a. Ordenar la publicació d'aquesta declaració d'impacte ambiental en el Diari Oficial de la Generalitat Valenciana, així com en la seu electrònica.  
b. Aquesta declaració d'impacte ambiental no serà objecte de recurs sense perjudici dels que, si escau, siguen procedents en via administrativa i judicial contra l'acte pel qual s'autoritza el projecte.  
  
Tercer  
L'òrgan substantiu haurà de tindre degudament en compte, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, que fan referència tant al contingut de l'autorització com a la publicitat de la decisió.  
  
València, 24 de gener de 2023.- El director general de Qualitat i Educació ambiental: Joan Piquer Huerga.»